LIETUVOS RESPUBLIKOS KULTŪROS MINISTRO



Į S A K Y M A S

**DĖL NACIONALINIO MUZIEJAUS LIETUVOS DIDŽIOSIOS KUNIGAIKŠTYSTĖS VALDOVŲ RŪMŲ NUOSTATŲ PATVIRTINIMO**

2012 m. gegužės 3 d. Nr. ĮV-314

Vilnius

Vadovaudamasis Lietuvos Respublikos muziejų įstatymo (Žin., 1995, Nr. 53-1292; 2003, Nr. 59-2638) 7 straipsnio 2 dalimi ir Lietuvos Respublikos biudžetinių įstaigų įstatymu (Žin., 1995, Nr. 104-2322; 2010, Nr. 15-699), taip pat atsižvelgdamas į Lietuvos nacionalinio muziejaus Lietuvos Didžiosios Kunigaikštystės valdovų rūmų 2010 m. gruodžio 21 d. raštą Nr. S-1-356,

1. T v i r t i n u Nacionalinio muziejaus Lietuvos Didžiosios Kunigaikštystės valdovų rūmų nuostatus (pridedama).

2. Į g a l i o j u Nacionalinio muziejaus Lietuvos Didžiosios Kunigaikštystės valdovų rūmų direktorių Vydą Dolinską teisės aktų nustatyta tvarka pateikti Juridinių asmenų registro tvarkytojui šio įsakymo 1 punktu patvirtintus muziejaus nuostatus.

3. L a i k a u netekusiu galios Lietuvos Respublikos kultūros ministro 2008 m. rugsėjo 19 d. įsakymą Nr. ĮV-457 „Dėl Lietuvos Didžiosios Kunigaikštystės valdovų rūmų statuto patvirtinimo“ (Žin., 2008, Nr. 110-4209).

Kultūros ministras Arūnas Gelūnas

PATVIRTINTA

Lietuvos Respublikos kultūros ministro

2012 m. gegužės 3 d. įsakymu Nr. ĮV-314

**NACIONALINIO MUZIEJAUS**

**Lietuvos didžiosios kunigaikštystės valdovų RūmŲ nuostatai**

**I. Bendrosios nuostatos**

1. Nacionalinis muziejus Lietuvos Didžiosios Kunigaikštystės valdovų rūmai (toliau – Valdovų rūmų muziejus) yra nacionalinis muziejus, valstybės biudžetinė įstaiga, istorinės rezidencijos rūšies muziejus, kaupiantis, saugantis, tiriantis, konservuojantis, restauruojantis ir populiarinantis kultūros, meno, istorijos ir archeologijos vertybes. Valdovų rūmų muziejaus pavadinimo santrumpa – LDKVR. Valdovų rūmų muziejaus buveinė – Katedros a. 4, LT-01143 Vilnius.

2. Valdovų rūmų muziejus įsteigtas Lietuvos Respublikos Vyriausybės 2008 m. liepos 9 d. nutarimu Nr. 712 „Dėl biudžetinės įstaigos nacionalinio muziejaus Lietuvos Didžiosios Kunigaikštystės valdovų rūmų steigimo“ (Žin., 2008, Nr. 84-3352).

3. Valdovų rūmų muziejaus savininkė yra valstybė. Valdovų rūmų muziejaus savininko teises ir pareigas įgyvendina Lietuvos Respublikos kultūros ministerija (toliau – Kultūros ministerija). Kultūros ministerija sprendžia Lietuvos Respublikos įstatymuose ir Valdovų rūmų muziejaus nuostatuose (toliau – Nuostatai) jos kompetencijai priskirtus klausimus.

4. Nuostatus tvirtina ir juos keičia Lietuvos Respublikos kultūros ministras (toliau – kultūros ministras). Pakeisti Nuostatai įsigalioja nuo jų įregistravimo Juridinių asmenų registre dienos.

5. Valdovų rūmų muziejus yra įstatymų ir kitų teisės aktų nustatyta tvarka įregistruotas viešasis juridinis asmuo, turintis antspaudą su savo pavadinimu, sąskaitas banke.

6. Valdovų rūmų muziejaus veikla grindžiama Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos civiliniu kodeksu (Žin., 2000, Nr. 74-2262), Lietuvos Respublikos muziejų įstatymu (Žin., 1995, Nr. 53-1292; 2003, Nr. 59-2638; 2010, Nr. 48-2283), Lietuvos Respublikos biudžetinių įstaigų įstatymu (Žin., 1995, Nr. 104-2322; 2010, Nr. 15-699), kitais įstatymais, Lietuvos Respublikos Vyriausybės nutarimais, kultūros ministro įsakymais, šiais Nuostatais ir kitais teisės aktais.

7. Valdovų rūmų muziejus yra Tarptautinės muziejų tarybos (ICOM) institucinis narys ir Lietuvos muziejų asociacijos tikrasis narys. Valdovų rūmų muziejus savo veikloje atsižvelgia į Tarptautinės muziejų tarybos statutą ir profesinės etikos kodeksą bei rekomendacijas, Tarptautinės paminklų ir vietovių tarybos (ICOMOS) chartijas, Tarptautinio kultūros vertybių konservavimo ir restauravimo studijų centro (ICCROM) rekomendacijas.

8. Valdovų rūmų muziejaus vieši pranešimai skelbiami interneto svetainėje (www.valdovurumai.lt), kurioje nurodomas įstaigos pavadinimas, teisinė forma, buveinė, kodas bei registras, kuriame kaupiami ir saugomi duomenys apie muziejų.

**II. Valdovų rūmų muziejaus VEIKLOS tikslai ir funkcijos**

9. Valdovų rūmų muziejaus veiklos tikslai:

9.1. saugoti Žemutinės pilies rūmų liekanas (unikalus objekto kodas 24705, G205K5P) kaip išskirtinį valstybės istorijos ir kultūros paminklą;

9.2. Lietuvos didžiųjų kunigaikščių rezidencijos Vilniaus Žemutinėje pilyje materialiojo ir nematerialiojo kultūros paveldo vertybes integruoti į nacionalinę kultūrą;

9.3. atkurti ir pristatyti Lietuvos didžiųjų kunigaikščių rezidencijos Vilniaus Žemutinėje pilyje praeitį visais šio paminklo raidos aspektais;

9.4. skatinti nacionalinės kultūros atvirumą bei pristatyti nacionalinės kultūros savitumą užsienyje;

9.5. saugoti ir puoselėti nacionalinės kultūros tapatumą bei jį aktualinti;

9.6. susieti kultūros paveldo saugojimą su visuomenės kultūros poreikių tenkinimu ir kultūros paslaugų teikimu;

9.7. kaupti ir saugoti kultūros, meno, istorijos ir archeologijos vertybes, derinti kaupimą bei saugojimą su informacijos visuomenei teikimu ir jos švietimu;

9.8. plėtoti informacinę visuomenę.

10. Įgyvendindamas šiuos tikslus, Valdovų rūmų muziejus vykdo šias funkcijas:

10.1. įsigyja ir kaupia muziejinę vertę turinčias kultūros, meno, istorijos ir archeologijos vertybes, formuoja jų rinkinius;

10.2. užtikrina sukauptų kultūros, meno, istorijos ir archeologijos vertybių apskaitą bei jų ir paminklinių statinių tinkamas saugojimo sąlygas ir apsaugą, konservavimą ir restauravimą;

10.3. tiria ir sistemina sukauptus kultūros, meno, istorijos ir archeologijos vertybių rinkinius, atspindinčius Lietuvos didžiųjų kunigaikščių rezidencijos Vilniaus Žemutinėje pilyje istoriją, Lietuvos valstybingumo ir kultūros raidos svarbiausius etapus, Lietuvos didžiųjų kunigaikščių dvaro kultūros savitumą, valdovų ir kitų istorinių asmenybių vaidmenį;

10.4. sudaro sąlygas Valdovų rūmų muziejuje saugomų muziejinių vertybių viešam naudojimui: rengia nuolatines ir laikinas ekspozicijas, publikuoja tyrimų rezultatus, ruošia parodas bei kitus kultūros ir švietimo renginius (kultūros vakarus, koncertus, susitikimus, pristatymus, paskaitas ir kt.) Lietuvoje ir užsienyje;

10.5. platina informaciją, leidžiančią adekvačiai ir išsamiai perteikti Lietuvos didžiųjų kunigaikščių rezidencijos Vilniaus Žemutinėje pilyje ir Valdovų rūmų muziejaus rinkinių vertę bei reikšmę Lietuvoje ir užsienyje;

10.6. organizuoja ir vykdo kultūros, meno, istorijos, archeologijos ir kitus mokslinius tyrimus, kartu su mokslo ir studijų institucijomis bei mokslinių tyrimų įstaigomis rengia ir vykdo nacionalines bei tarptautines konferencijas, seminarus, kitus kultūros paveldo tyrimo ir aktualinimo projektus, susijusius su Lietuvos didžiųjų kunigaikščių rezidencija Vilniaus Žemutinėje pilyje;

10.7. organizuoja neformalųjį vaikų, jaunimo ir suaugusiųjų švietimą, rengia ir vykdo edukacijos programas;

10.8. rengia bei vykdo senosios muzikos, teatro istorijos bei kitų Lietuvos Didžiosios Kunigaikštystės nematerialiojo paveldo formų propagavimo programas;

10.9. kartu su kitomis valstybės institucijomis užtikrina valstybės protokolo ir kitų reprezentacinių renginių tinkamą organizavimą ir įgyvendinimą;

10.10. kaupia informaciją apie su Lietuvos didžiųjų kunigaikščių rezidencijos Vilniaus Žemutinėje pilyje istorija ir paveldu susijusias kultūros, meno, istorijos ir archeologijos vertybes, esančias kituose Lietuvos muziejuose, viešųjų ir privačiųjų juridinių asmenų rinkiniuose bei fizinių asmenų privačiuose rinkiniuose;

10.11. kaupia informaciją apie su Lietuvos didžiųjų kunigaikščių rezidencijos Vilniaus Žemutinėje pilyje istorija ir paveldu susijusias dingusias arba neteisėtai iš Lietuvos išvežtas kultūros, meno, istorijos ir archeologijos vertybes ir apie lituanistinius rinkinius, esančius užsienyje;

10.12. padeda rengti muziejų veiklą reglamentuojančių teisės aktų projektus;

10.13. dalyvauja rengiant ir įgyvendinant Lietuvos muziejų fondų kompiuterizuotos apskaitos programas;

10.14. teikia metodinius pasiūlymus Lietuvos muziejams dėl juose esančių rinkinių apsaugos, apskaitos, eksponavimo ir tyrimo;

10.15. dalyvauja įgyvendinant tarptautinius dvišalio ir daugiašalio kultūrinio bendradarbiavimo projektus;

10.16. dalyvauja Europos valdovų rūmų ir kitų istorinių rezidencijų tarptautinių tinklų veikloje bei bendrų kultūrinių mainų programų rengime ir įgyvendinime;

10.17. rengia, leidžia ir platina su Lietuvos didžiųjų kunigaikščių rezidencijos Vilniaus Žemutinėje pilyje istorija ir paveldu susijusius leidinius;

10.18. Valdovų rūmų muziejaus rinkinius, parodas, virtualias ekspozicijas ir veiklą pristato institucijos interneto svetainėje;

10.19. formuoja Valdovų rūmų muziejaus bibliotekos fondą ir archyvą;

10.20. atlieka kitas teisės aktuose numatytas funkcijas.

**III. Valdovų rūmų muziejaus FONDO rinkiniai**

11. Valdovų rūmų muziejaus fondo rinkiniai, atsižvelgiant į muziejinių vertybių išliekamąją vertę, skirstomi į:

11.1. pagrindinį fondą;

11.2. pagalbinį fondą;

11.3. mainų fondą.

12. Muziejinės vertybės, esančios pagrindiniame, pagalbiniame ir mainų fonduose, kaupiamos, tyrinėjamos, sisteminamos bei inventorinamos pagal vertybių pobūdį kultūros, meno ir istorijos bei archeologijos rinkiniuose:

12.1. kultūros, meno ir istorijos rinkinių fondą sudaro taikomosios ir vaizduojamosios dailės kūriniai, istorijos vertybės, spaudiniai (šifras VR);

12.2. archeologijos rinkinių fondą sudaro archeologiniai radiniai (šifras VRA).

13. Pagrindiniame fonde gali būti išskirti specialios apskaitos ir apsaugos bei numizmatikos fondai:

13.1. specialios apskaitos ir apsaugos rinkinių fondas sudaromas iš VR ir VRA fondų eksponatų, ištisai arba iš dalies pagamintų iš tauriųjų metalų (platinos, aukso, sidabro), brangakmenių (briliantų, rubinų, safyrų, perlų ir t.t.) (šifras VRS);

13.2. numizmatikos fondas sudaromas iš VR ir VRA fondų eksponatų, priskiriamų numizmatikos kategorijai (monetos, medaliai, žetonai, plombos ir kt.) (šifras VRN).

14. Muziejaus pagalbinio fondo rinkiniai ir jų šifrai:

14.1. archeologijos pagalbinis rinkinys (šifras pVRA);

14.2. kultūros, meno ir istorijos pagalbinis rinkinys (šifras pVR).

15. Muziejaus mainų fondo rinkiniai ir jų šifrai:

15.1. archeologijos rinkinys (šifras VRAM);

15.2. kultūros, meno ir istorijos rinkinys (šifras VRM).

16. Pagrindinės Valdovų rūmų muziejaus fondo rinkinių komplektavimo kryptys:

16.1. Lietuvos Didžiosios Kunigaikštystės kultūros, meno ir istorijos vertybės;

16.2. Lietuvos didžiųjų kunigaikščių rūmų Vilniaus Žemutinėje pilyje teritorijos archeologijos radiniai;

16.3. XIII–XVII a. Europos taikomosios ir vaizduojamosios dailės kūriniai;

16.4. kitos lituanistinės bei europinio kultūros paveldo vertybės.

17. Valdovų rūmų muziejaus fondo rinkiniai pagal komplektavimo kryptis ir vertybių pobūdį saugomi specializuotose saugyklose.

**IV. Valdovų rūmų muziejaus EKSPOZICIJOS IR PARODOS**

18. Valdovų rūmų muziejus sukauptus rinkinius eksponuoja:

18.1. Lietuvos didžiųjų kunigaikščių rūmų istorinės ir architektūrinės raidos archeologinių radinių ekspozicijoje;

18.2. Lietuvos didžiųjų kunigaikščių rūmų atkurto istorinio reprezentacinio interjero ekspozicijoje;

18.3. Lietuvos didžiųjų kunigaikščių rūmų muzikinio gyvenimo ekspozicijoje;

18.4. Lietuvos didžiųjų kunigaikščių rūmų kasdienio gyvenimo ekspozicijoje;

18.5. Lietuvos didžiųjų kunigaikščių rūmų iždinės ir lobyno ekspozicijoje;

18.6. Lietuvos didžiųjų kunigaikščių rūmų ginklinės ekspozicijoje;

18.7. kitose ilgalaikėse ir trumpalaikėse ekspozicijose, nacionalinėse ir tarptautinėse parodose.

**V. Valdovų rūmų muziejaus VEIKLOS ORGANIZAVIMAS**

19. Valdovų rūmų muziejaus veikla organizuojama remiantis strateginiu ir metiniu veiklos planais, kurie rengiami vadovaujantis Strateginio planavimo metodika, patvirtinta Lietuvos Respublikos Vyriausybės 2002 m. birželio 6 d. nutarimu Nr. 827 (Žin., 2002, Nr. [57-2312](https://www.e-tar.lt/portal/lt/legalAct/TAR.A6665E0FB4EC); 2010, Nr. [102-5279](https://www.e-tar.lt/portal/lt/legalAct/TAR.E585462E386D)).

20. Valdovų rūmų muziejui vadovauja direktorius, kurį Lietuvos Respublikos darbo kodekso ir kitų teisės aktų nustatyta tvarka penkerių metų laikotarpiuiskiria ir atleidžia kultūros ministras. Direktorius yra tiesiogiai pavaldus ir atskaitingas kultūros ministrui.

21. Valdovų rūmų muziejaus direktorius:

21.1. organizuoja Valdovų rūmų muziejaus veiklą ir už ją atsako;

21.2. tvirtina Valdovų rūmų muziejaus:

21.2.1. organizacinę struktūrą ir darbuotojų pareigybių sąrašą, neviršydamas nustatyto didžiausio leistino pareigybių skaičiaus, prieš tai suderinęs su Kultūros ministerija;

21.2.2. struktūrinių padalinių veiklos nuostatus;

21.2.3. darbuotojų pareigybių aprašymus ir Valdovų rūmų muziejaus darbo tvarkos taisykles, kitas veiklą apibrėžiančias tvarkas, nurodymus, instrukcijas, nuostatus;

21.3. leidžia įsakymus;

21.4. teisės aktų nustatyta tvarka priima į darbą ir atleidžia iš darbo Valdovų rūmų muziejaus darbuotojus, skatina juos ir skiria jiems drausmines nuobaudas, skiria pašalpas, suteikia atostogas, siunčia į komandiruotes, išskyrus vyriausiąjį fondų saugotoją, kurį konkurso būdu skiria ir atleidžia kultūros ministras;

21.5. sudaro sutartis, išduoda įgaliojimus;

21.6. teisės aktų nustatyta tvarka atstovauja Valdovų rūmų muziejui valstybės ar savivaldybių institucijose ir kitose įstaigose;

21.7. sudaro komitetus, komisijas, tarybas ir darbo grupes, tvirtina jų darbo reglamentus ir nuostatus;

21.8. Valdovų rūmų muziejaus tarybai pritarus, teikia Kultūros ministerijai pasiūlymus dėl Nuostatų pakeitimų;

21.9. užtikrina, kad Valdovų rūmų muziejaus finansiniai įsipareigojimai neviršytų finansinių galimybių;

21.10. užtikrina racionalų ir taupų lėšų bei turto naudojimą, veiksmingą Valdovų rūmų muziejaus vidaus kontrolės sistemos sukūrimą ir jos veikimą.

22. Valdovų rūmų muziejaus veiklos organizavimo procese patariamojo balso teise dalyvauja 15 narių Valdovų rūmų muziejaus taryba. Jos nuostatus ir sudėtį tvirtina direktorius, kuris yra Valdovų rūmų muziejaus tarybos pirmininkas. Į Valdovų rūmų muziejaus tarybos sudėtį, be Valdovų rūmų muziejaus specialistų, įeina po vieną Lietuvos Respublikos Prezidento kanceliarijos, Lietuvos Respublikos Ministro Pirmininko tarnybos, Kultūros ministerijos paskirtą, Lietuvos muziejų asociacijos deleguotą atstovą bei visuomeninių organizacijų, veikiančių kultūros paveldo srityje, bendru sutarimu išrinktą vieną atstovą. Į Valdovų rūmų muziejaus tarybos posėdžius kaip konsultantai bei ekspertai gali būti kviečiami specialistai iš kitų institucijų, įstaigų, įmonių ar organizacijų.

23. Valdovų rūmų muziejaus taryba svarsto:

23.1. strateginius ir metinius Valdovų rūmų muziejaus veiklos planus ir ataskaitas;

23.2. Valdovų rūmų muziejaus ekspozicijų ir parodų planus, leidybos planus, kitus ilgalaikės veiklos planus bei projektus;

23.3. Valdovų rūmų muziejaus organizacinę struktūrą, darbuotojų pareigybių sąrašą;

23.4. Valdovų rūmų muziejaus Nuostatų, darbo tvarkos taisyklių ir kitų Valdovų rūmų muziejaus veiklą bei vidaus tvarką apibrėžiančių dokumentų projektus;

23.5. Valdovų rūmų muziejaus ūkinę-finansinę veiklą.

24. Valdovų rūmų muziejaus tarybos sprendimai įgyvendinami direktoriaus įsakymais.

25. Valdovų rūmų muziejuje veikia:

25.1. Rinkinių komplektavimo komisija, kurios sudėtį ir darbo reglamentą tvirtina Valdovų rūmų muziejaus direktorius, o pirmininku skiriamas vyriausiasis fondų saugotojas;

25.2. Restauravimo taryba, kurios sudėtį ir nuostatus tvirtina Valdovų rūmų muziejaus direktorius, esantis šios tarybos pirmininku;

25.3. Strateginio planavimo komitetas, kurio sudėtį ir nuostatus tvirtina Valdovų rūmų muziejaus direktorius, esantis šio komiteto pirmininku.

26. Rinkinių komplektavimo komisijos ir Restauravimo tarybos veiklą reglamentuoja Muziejuose esančių rinkinių apsaugos, apskaitos ir saugojimo instrukcija (toliau – Instrukcija), patvirtinta kultūros ministro.

**VI. Valdovų rūmų muziejaus turtas**

27. Valdovų rūmų muziejus finansuojamas iš Lietuvos Respublikos valstybės biudžeto pagal asignavimų valdytojo patvirtintas sąmatas, laikantis Lietuvos Respublikos finansų ministerijos nustatytos tvarkos ir iždo procedūrų. Valdovų rūmų muziejui išlaikyti skiriama lėšų suma nurodoma valstybės biudžete atskira eilute.

28. Valdovų rūmų muziejaus patikėjimo teise valdomą, naudojamą ir disponuojamą turtą sudaro:

28.1. ilgalaikis turtas:

28.1.1. materialusis turtas (pastatai, patalpos, kitas turtas);

28.1.2. muziejinės vertybės, kurių apskaitą, saugojimą, restauravimo ir naudojimo tvarką bei saugojimo sąlygas reglamentuoja Instrukcija;

28.1.3. nematerialusis turtas;

28.2. trumpalaikis turtas (atsargos, finansiniai ištekliai ir kitas su Valdovų rūmų muziejaus veikla susijęs turtas);

28.3. Valdovų rūmų muziejaus lėšas sudaro:

28.3.1. valstybės biudžeto lėšos;

28.3.2. lėšos, skirtos tikslinėms programoms vykdyti;

28.3.3. lėšos, gautos už mokamas paslaugas;

28.3.4. fizinių ir juridinių asmenų parama;

28.3.5. kitos teisėtai įgytos lėšos.

29. Valdovų rūmų muziejus šį turtą valdo patikėjimo teise, naudojasi juo neatlygintinai, jį tausoja ir saugo.

**VII. Valdovų rūmų muziejaus teisės ir pareigos**

30. Valdovų rūmų muziejus turi teisę:

30.1. turėti sąskaitasviename iš pasirinktųLietuvos Respublikosbankų, taip pat, suderinus su Kultūros ministerija, po vieną užsienio valiutos sąskaitą bet kuriojeužsienio valstybėje;

30.2. Kultūros ministerijos leidimu steigti filialus, turinčius savo atskirą buveinę;

30.3. teikti mokamas paslaugas, kurių sąrašą tvirtina kultūros ministras, bei nustatyti jų kainas;

30.4. teisės aktų nustatyta tvarka ir sąlygomis valdyti, naudoti, saugoti valstybės jam patikėjimo teise perduotą turtą bei juo disponuoti;

30.5. atsiskaityti už pateiktas prekes, suteiktas paslaugas ir atliktus darbus bet kuria sutarta forma, neprieštaraujančia Lietuvos Respublikos įstatymams ir kitiems teisės aktams;

30.6. gauti paramą;

30.7. tvarkyti ūkinės-finansinės veiklos apskaitą ir teikti apie ją reikiamą informaciją Kultūros ministerijai bei kitoms teisės aktuose nustatytoms institucijoms;

30.8. pagal kompetenciją sudaryti sutartis ir susitarimus su Lietuvos Respublikos ir užsienio valstybių fiziniais ir juridiniais asmenimis;

30.9. gavęs atitinkamų institucijų leidimus, sudaryti sutartis ir prisiimti įsipareigojimus, susijusius su Valdovų rūmų muziejaus turto naudojimu.

31. Valdovų rūmų muziejus privalo:

31.1. racionaliai naudoti gaunamas lėšas tik Nuostatuose numatytiems tikslams įgyvendinti ir tik pagal asignavimų valdytojo patvirtintas išlaidų sąmatas;

31.2. užtikrinti Valdovų rūmų muziejaus darbuotojams saugias darbo sąlygas;

31.3. teikti Kultūros ministerijai ir kitoms teisės aktuose numatytoms institucijoms savo veiklos ir finansines ataskaitas bei strateginius ir metinius veiklos planus;

31.4. garantuoti finansinių, biudžeto vykdymo ataskaitų rinkinių ir statistinių ataskaitų teisingumą;

31.5. teisės aktų nustatyta tvarka teikti Juridinių asmenų registro tvarkytojui duomenis apie šio registro objektus.

32. Valdovų rūmų muziejus turi kitas įstatymuose ir kituose teisės aktuose numatytas teises ir pareigas.

**VIII. Darbo santykiai ir darbo apmokėjimas**

33. Valdovų rūmų muziejaus darbuotojų darbo santykius ir darbo apmokėjimą reglamentuoja Lietuvos Respublikos darbo kodeksas, Lietuvos Respublikos muziejų įstatymas, šie Nuostatai, darbo tvarkos taisyklės bei kiti teisės aktai.

34. Įstatymų ir kitų teisės aktų nustatyta tvarka sudaromos visiškos materialinės atsakomybės sutartys su Valdovų rūmų muziejaus rinkinių saugotojais bei kitais materialiai atsakingais darbuotojais.

**IX. Valdovų rūmų muziejaus vidaus administravimo KONTROLĖ**

35.Valdovų rūmų muziejaus finansinės veiklos kontrolęLietuvos Respublikos teisės aktų nustatyta tvarka vykdo Lietuvos Respublikos valstybės kontrolė ir kitos institucijos.

36. Valdovų rūmų muziejaus valstybinį auditą atlieka Lietuvos Respublikos valstybės kontrolė.

37.Valdovų rūmų muziejausvidaus auditą atlieka Kultūros ministerijos Vidaus audito skyrius.

**X. Baigiamosios nuostatos**

38. Valdovų rūmų muziejus Lietuvos Respublikos įstatymų ir kitų teisės aktų nustatyta tvarka gali turėti emblemą ir kitą atributiką.

39. Valdovų rūmų muziejus gali baigti savo veiklą arba būti pertvarkytas Lietuvos Respublikos įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_